《萧寺逢寒食》
金朝·李龏

皇天无私覆，白日照不明。览镜见白发，无路通上清。

恶命如恶草，羞与萧艾争。春风鼓元造，吹我来吴城。

繁华久寂寞，车马犹肥轻。寄家盘门里，古寺如荒茔。

地顽藓皮厚，终日无人行。嚣譊故相远，妻女多轻惊。

朝闻勃姑声，暮闻姑恶声。声云苦复苦，朝暮难为情。

梨花照愁肠，痛似遭五兵。一杯寒食酒，谁与论浮生。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。